Document ID: 32008R0552

UREDBA KOMISIJE (ES) št. 552/2008
z dne 17. junija 2008
o spremembi uredb (ES) št. 2430/1999, (ES) št. 2380/2001 in (ES) št. 1289/2004 glede pogojev dovoljenj nekaterih dodatkov za uporabo v prehrani živali
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
ob upoštevanju naslednjega:
(1)
Alpharma (Belgija) BVBA je predložila zahtevek v skladu s členom 13(3) Uredbe (ES) št. 1831/2003, v katerem predlaga spremembo imena imetnika dovoljenja v zvezi z uredbami Komisije (ES) št. 2430/1999 (2), (ES) št. 2380/2001 (3) in (ES) št. 1289/2004 (4). Navedene uredbe dovoljujejo uporabo nekaterih dodatkov. Dovoljenja so povezana z imetnikom dovoljenja.
(2)
Za dodatka robenidin hidroklorid 66g/kg (Cycostat 66 G) in alfa amonijev maduramicin 1g/100g (Cygro 1 %) iz Priloge I k Uredbi (ES) št. 2430/1999 je imetnik dovoljenja Roche Vitamins Europe Ltd.
(3)
Za dodatka alfa amonijev maduramicin 1g/100g (Cygro 1 %) iz Priloge k Uredbi (ES) št. 2380/2001 in dekokvinat 60,6 g/kg (Deccox) iz Priloge k Uredbi (ES) št. 1289/2004 je imetnik dovoljenja Alpharma AS.
(4)
Vložnik zahtevka trdi, da je Alpharma (Belgija) BVBA pravni naslednik imetnikov dovoljenj iz uvodnih izjav 2 in 3. Alpharma (Belgija) BVBA je skupaj z zahtevkom predložila ustrezne listine, iz katerih je razvidno, da so bile pravice trženja za navedene dodatke prenesene na Alpharmo (Belgija) BVBA skupaj z dodatnimi dokaznimi listinami prvotnih imetnikov, navedenih v zadevnih dovoljenjih.
(5)
Predlagana sprememba pogojev dovoljenj je povsem upravnega značaja in ne vključuje nove ocene zadevnih dodatkov. Evropska agencija za varnost hrane je bila obveščena o zahtevku.
(6)
Da bi se vložniku zahtevka omogočilo, da izkoristi svoje pravice trženja pod imenom Alpharma (Belgija) BVBA, je treba spremeniti pogoje dovoljenj.
(7)
Uredbe (ES) št. 2430/1999, (ES) št. 2380/2001 in (ES) št. 1289/2004 je zato treba ustrezno spremeniti.
(8)
Predvideti je treba prehodno obdobje, v katerem se bodo porabile obstoječe zaloge.
(9)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
1. V Prilogi I k Uredbi (ES) št. 2430/1999 se v stolpcu 2 vnosa za E 758 in E 770 besedilo „Roche Vitamins Europe Ltd“ nadomesti z besedilom „Alpharma (Belgija) BVBA“.
2. V Prilogi I k Uredbi (ES) št. 2380/2001 se v stolpcu 2 vnosa za E 770 besedilo „Alpharma AS“ nadomesti z besedilom „Alpharma (Belgija) BVBA“.
3. V Prilogi I k Uredbi (ES) št. 1289/2004 se v stolpcu 2 vnosa za E 756 besedilo „Alpharma AS“ nadomesti z besedilom „Alpharma (Belgija) BVBA“.
Člen 2
Obstoječe zaloge, ki so v skladu z določbami, ki so se uporabljale pred začetkom veljavnosti te uredbe, se lahko še naprej dajejo v promet in uporabljajo do 30. septembra 2008.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. junija 2008

Labels: 0
3
17
6